Saksgrunnlag

Opplæring som har betydning for arbeidsmiljøet

AML §7-2 (2)b: «Arbeidsmiljøutvalget skal behandle spørsmål om opplæring, instruksjon og opplysningsvirksomhet i virksomheten, som har betydning for arbeidsmiljøet.»

Som en del av UiO sitt systematiske HMS-arbeid er det nå bestemt at verktøyet ARK skal benyttes med en frekvens som starter på nytt hvert tredje år. ARK arrangerer en årlig konferanse tidlig på høsten, og der kan man lære mye om selve verktøyet ARK og andre aspekter som har betydning for arbeidsmiljø. På bakgrunn av dette foreslår HVO at AMU ber alle LAMU årlig til å gjennomgå behov for opplæring utover lovens minimumskrav, spesielt opp mot ARK-konferansen, men uten å begrense seg til kun den. Forslag til passende tidspunkt er møte 2, da vil programmet for ARK-konferansen foreligge.

Alle LAMU oppfordres til å vurdere hvilke roller som burde melde seg på konferansen. HVO mener at alle enheter på nivå 2 bør sende minst en representant som igjen kan videreformidle nyttig kunnskap videre i egen organisasjon.

I den årlige saken i LAMU så oppfordres det også til å innhente informasjon om hvem som deltok på ARK-konferansen og evt andre opplæringstilbud foregående år.

HVO ønsker at også AMU vurderer om dette er en sak som bør årlig opp i AMU og hva som er behovet på nivå 1 i organisasjonen.